Kaliopi

Kaliopi abo Kaliopi Bukle (* 28. decembra 1966 w Ohridźe jako Kaliopi Bukleska,  Калиопи Букле) je znata makedonska spěwarka, komponistka a tekstospisaćelka. W swojej domiznje rěka wona husto „Pop diwa“ abo „Kralowna makedonskeje pophudźby“. W krajach něhdyšeje Juhosłowjanskeje je wona tohorunja dosć derje znata.

Kaliopi narodźi so w Ochridźe a wotrosće w Kičewje. Jeje nan je aromunskeho, mać makedonskeho pochada. Kaliopi pak njemóže aromunsce rěčeć.  

Skupina Kaliopi bě band, ke kotremuž słušeštej wona a jeje mandźelski Romeo Gril. W času najwjetšeje popularnosće woteńdźeštaj Kaliopi a Romeo do Šwicarskeje, z čim přińdźe do rozpada skupiny. Wot časa oficialneho rozpušćenja skupiny 1988 je Kaliopi jenož jedyn solokoncert zorganizowała.

K swojej solokarjerje wróći so Kaliopi 1996.

Kaliopi wobdźěli so dwójce na Eurosongu, jónu ze spěwom Crno i belo, z kotrymž přińdźe do finala a ze spěwom Dona, z kotrymž je z połfinana wupadnyła. 

 Wotkaz 
 Oficielna webstrona

Kategorija:Žona
Kategorija:Makedonjan
Kategorija:Spěwar
Kategorija:Rodź. 1966